open-index/open-wikipedia-markdown huggingface dataset:
আয়রন ম্যান ৩

**আয়রন ম্যান ৩** (আয়রন ম্যান থ্রি হিসেবে পর্দায় শৈলী) হল মার্ভেল কমিক্সের চরিত্র আয়রন ম্যান সমন্বিত একটি ২০১৬ আমেরিকান সুপারহিরো চলচ্চিত্র, মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত। এটা ২০০৮ এর আয়রন ম্যান এবং ২০১০ এর আয়রন ম্যান ২, এবং মার্ভেল সিনেম্যাটিক ইউনিভার্স এর সপ্তম চলচ্চিত্র।

## অভিনয়ে
* টনি স্টার্ক/আয়রন ম্যান হিসেবে রবার্ট ডাউনি জুনিয়র: 
* জেমস "রোড" রোডস/ওয়ার মেশিন হিসেবে ডন চিডল: ইউ.এস. স্টেটস এয়ার ফোর্সের একজন প্রাক্তন অফিসার যিনি ওয়ার মেশিন চালনা করেন।
* পেপার পটস হিসেবে গিনিথ পালট্রো: 
* হ্যাপি হুগান হিসেবে জন ফ্যাব্রিয়াউ: টনি স্টার্কের সাবেক দেহরক্ষী,যিনি বর্তমানে স্টার্ক ইন্ডাস্ট্রির নিরাপত্তা বিভাগের প্রধান।

## টীকা

#  As part of the deal transferring the distribution rights of *[[The Avengers (2012 film)|Marvel's The Avengers]]* and *Iron Man 3* from Paramount Pictures to the Walt Disney Studios, Paramount's logo appears in the films' opening titles, promotional materials and merchandise. Nevertheless, Walt Disney Studios Motion Pictures is credited at the end of the film.

## আরও দেখুন

* মার্ভেল সিনেম্যাটিক ইউনিভার্স
* মার্ভেল সিনেম্যাটিক ইউনিভার্সের চলচ্চিত্রের তালিকা
* মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা

## তথ্যসূত্র

## বহিঃসংযোগ

* 
* 
* 
* Official production notes

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্ভেল স্টুডিওজ
বিষয়শ্রেণী:মার্ভেল সিনেম্যাটিক ইউনিভার্স
বিষয়শ্রেণী:মার্কিন চলচ্চিত্র
বিষয়শ্রেণী:প্রযুক্তি-রোমাঞ্চকর চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:২০১২-এর পটভূমিতে চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:২০১৩-এর ত্রিমাত্রিক চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র
বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র
বিষয়শ্রেণী:সুইজারল্যান্ডের পটভূমিতে চলচ্চিত্র
বিষয়শ্রেণী:২০০০-এর পটভূমিতে চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের সুপারহিরো চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:অভিনয়শিল্পী সম্পর্কে চলচ্চিত্র
বিষয়শ্রেণী:১৯৯৯-এর পটভূমিতে চলচ্চিত্র
বিষয়শ্রেণী:পাকিস্তানের পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:নর্থ ক্যারোলাইনায় ধারণকৃত চলচ্চিত্র
বিষয়শ্রেণী:২০০১-এর পটভূমিতে চলচ্চিত্র
বিষয়শ্রেণী:২০১৩-এর পটভূমিতে চলচ্চিত্র
সুজন সখি

***সুজন সখি*** ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত *[[সুজন সখী]]* ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।

## কাহিনী সংক্ষেপ
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখি তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখি একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!

## শ্রেষ্ঠাংশে
* সালমান শাহ - সুজন
* শাবনূর - সখি
* রাইসুল ইসলাম আসাদ - সুলেমান
* সাদেক বাচ্চু - লোকমান
* আনোয়ারা - সুজন ও সখির দাদী
* রিনা খান - লোকমানের স্ত্রী
* শারমিন - সুলেমানের স্ত্রী
* আঁখি - কুসুম
* মিঠু - ছোট সুজন
* নিনাদ
* সামসুদ্দিন কায়েস
* সিরাজ হায়দার
* সৈয়দ আখতার আলী
* জামিলুর রহমান শাখা
* তমিজউদ্দিন রিজভী
* আখন্দ সানোয়ার মোরশেদ
* আমির হোসেন বাবু

## সঙ্গীত
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন খান আতাউর রহমান। গানে কণ্ঠ দিয়েছেন এন্ড্রু কিশোর, সাবিনা ইয়াসমিন, নীলুফার ইয়াসমীন, কিরণ চন্দ্র রায়, রথীন্দ্রনাথ রায়, ও খান আসিফ আগুন।

### গানের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আবু তাহের সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী পুনর্নির্মিত চলচ্চিত্র
বিষয়শ্রেণী:শাহ আলম কিরণ পরিচালিত চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
শেন ব্ল্যাক

**শেন ব্ল্যাক** () (জন্ম: ১৬ এপ্রিল, ১৯৬১) হলেন একজন আমেরিকান অভিনেতা, চিত্রনাট্যকার এবং চলচ্চিত্র পরিচালক, ১৯৮৭ সালে একশন চলচ্চিত্র লেখার জন্য তিনি পরিচিত *[[:en:Lethal Weapon|লেথাল ওয়েপন]]*, এবং ২০০৫ সালে *[[কিস কিস ব্যাং ব্যাং]]* চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ পান। তার আসল *[[:en:Predator (film)|প্রেডাটর]]* চলচ্চিত্রে অভিনয় করেছেন। যার জন্য তিনি বর্তমানে অনুবাদ এবং নির্দেশ পরবর্তী দফা সরাসরি কাজ করেন।

২০১৩ সালে তিনি সহ-লেখিকা হিসেবে আয়রন ম্যান ৩ চলচ্চিত্রটি পরিচালনা করেন, ২০১৬ সালের মধ্যে বিশ্বব্যাপী দশম সর্বোচ্চ ব্যবসাসফল চলচ্চিত্র হিসেবে স্থান পায়।

## তথ্যসূত্র

## বহিঃসংযোগ

* 
* 

বিষয়শ্রেণী:মার্কিন অভিনেতা
বিষয়শ্রেণী:চিত্রনাট্যকার
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:পেনসিলভেনিয়ার চলচ্চিত্র পরিচালক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:ক্যালিফোর্নিয়ার চিত্রনাট্যকার
বিক্ষোভ (১৯৯৪-এর চলচ্চিত্র)

**বিক্ষোভ** ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মহম্মদ হান্‌নান। ছবিটির কাহিনী লিখেছেন ফরিদা হোসেন ও কাহিনী বিন্যাস করেছেন জোসেফ শতাব্দী এবং চিত্রনাট্য লিখেছেন মহম্মদ হাননান। ছাত্র রাজনীতির ভালো-মন্দ দিক নিয়ে নির্মিত ছবিটি পরিবেশনা করেছে ডি এম ফিল্মস। এই ছবিতে প্রধান চরিত্রে অভিনয় করেছেন সালমান শাহ, শাবনূর, বুলবুল আহমেদ, রাজিব, ডলি জহুর প্রমুখ।

## কাহিনী সংক্ষেপ
আসাদ একজন স্বৈরচার বিরোধী ছাত্রনেতা। বিরোধী দলের ষড়যন্ত্রের বলি হয়ে তাকে মৃত্যুবরণ করতে হয়। এতে লাভবান হয় তার বিরোধী মাহমুদ চৌধুরী ও শারাফাত আলী খান। কিন্তু মাহমুদের চতুরতায় শারাফাত গ্রেফতার হয় এবং তার জেল হয়ে যায়। ইতোমধ্যে মাহমুদ তার নিজের একটি দল গঠন করে তুলে। সে জাতীয় পর্যায়ে রাজনীতি করার স্বপ্ন দেখে। তার পুষ্ট ছাত্রসংগঠনের নেতা রাজা কলেজে যা ইচ্ছা তা করে বেড়ায়। অন্যদিকে কলেজের নির্বাচিত ভিপি অনিক তার বিরুদ্ধে সাধারণ ছাত্রদের পাশে এসে দাড়ায়। জেল থেকে বের হয়ে শারাফাত তার নিজের একটি সংবাদপত্র চালু করে। সে মাহমুদ চৌধুরীর সব কুকীর্তির কথা প্রকাশ করতে থাকে। এক পর্যায়ে মাহমুদ চৌধুরী তার সাথে সাক্ষাত করতে গেলে সে তার পুরনো বন্ধুকে দেখে বিস্মিত হয় এবং তাকে তার এই সব সংবাদ প্রকাশ না করার জন্য শাসায়। শারাফাত তাতে ভয় পায় না। সে অনিককে সব ধরনের সহায়তা করে মাহমুদ চৌধুরীর বিরুদ্ধে সচেতনতা গড়ে তোলার জন্য।

## অভিনয়শিল্পী
* সালমান শাহ - অনিক
* শাবনূর - নূপুর
* বুলবুল আহমেদ - কলেজের প্রিন্সিপাল
* রাজিব - মাহমুদ চৌধুরী, নুপুরের বাবা
* মনোজ সেনগুপ্ত - আসাদ, অনিকের বাবা
* ডলি জহুর - সালমা, অনিকের মা
* শর্মিলী আহমেদ - জিহাদের মা
* শারমিন - আনারকলি ম্যাডাম
* নাসির খান - শারাফাত আলী খান
* জহির উদ্দিন পিয়ার - রাজা, মাহমুদ চৌধুরীর দলের ছাত্রসংগঠনের নেতা
* দিলদার - বল্টু
* সুজা খন্দকার - গাজী খান, কলেজের ভাইস প্রিন্সিপাল
* ববি - মাহমুদ চৌধুরীর একান্ত সচিব
* সিদ্দিক জামিল নান্টু - শারাফাত আলী খানের পত্রিকার রিপোর্টার
* বাবুল আহমেদ
* তুষার খান - জিহাদ
* টুকু - টুকু

## সঙ্গীত
ছায়াছবিটির সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সৈয়দ আব্দুল হাদী, রুনা লায়লা, সুবীর নন্দী, খালিদ হাসান মিলু, শাকিলা জাফর ও খান আসিফ আগুন।

### গানের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:মহম্মদ হান্‌নান পরিচালিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
দাগি বসন্ত

**দাগি বসন্ত** বা **হেটুলুকা** (, বৈজ্ঞানিক নাম- *Megalaima lineata*) ভারত উপমহাদেশের উত্তর অঞ্চলসমূ্হে দেখতে পাওয়া একটি চড়ুই পাখির প্রজাতি৷ এটি প্রধানত হিমালয় পাদদেশে, বাংলাদেশ এবংপশ্চিমবঙ্গতে বিস্তৃত হয়ে আছে৷

## বিবরণ
## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।পাখটি  	অন্যান্য নাম: গোরখুদ, বেঘবৌ।

## আচরণ
এটি প্রধানত ফলভোজীচড়ুই পাখির প্রজাতি৷ **হেটুলুকা** গাছে গর্ত করে তাতে বাস করে৷

## আলোকচিত্র


Image:Lineated Barbet (Megalaima lineata) cleaning a nesting tree hole in Kolkata I IMG 8969.jpg| Cleaning a nesting tree hole in  Kolkata, West Bengal, India.
Image:Lineated Barbet (Megalaima lineata) at Nest in Narendrapur near Kolkata I IMG 7716.jpg| at Nest in Narendrapur near   Kolkata, West Bengal, India.
Lineated Barbet (দাগি বসন্তবৌরি) 2.jpg|বাংলাদেশের জাতীয় উদ্ভিদ উদ্যানে দাগি বসন্ত। 
Image:Lineated Barbet I IMG 5792.jpg|In  Kolkata, West Bengal, India.
Image:Lineated Barbet- Eating Goolar fig (Ficus racemosa)- I3 IMG 5830.jpg| Eating Goolar fig (Ficus racemosa) in  Kolkata, West Bengal, India.
Image:Lineated Barbet- Looking out of its nest I4 IMG 2620.jpg|Looking out of its nest  in  Kolkata, West Bengal, India.
Image:Lineated Barbet- Food for Juveniles- I2- Kolkata IMG 2641.jpg|Food for Juveniles in  Kolkata, West Bengal, India.
Image:Lineated Barbet- Eating Goolar fig (Ficus racemosa)- Kolkata IMG 5810.jpg| Eating Goolar fig (*Ficus racemosa*) in  Kolkata, West Bengal, India.
Image:Lineated Barbet- different perches I.jpg| At different perches in  Kolkata, West Bengal, India.

## তথ্যসূত্র

বিষয়শ্রেণী:ভারতের পাখি
বিষয়শ্রেণী:চড়ুইপাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮১৬-এ বর্ণিত পাখি
বড় সর্দার বাড়ি

বড় সর্দার বাড়ি সোনারগাঁ এ অবস্থিত একটি সুদৃশ্য ভবন। এটি বর্তমান শিল্পাচার্য জয়নুল লোক ও কারুশিল্প জাদুঘরের সীমানায় এবং পানাম নগর থেকে প্রায় ৫০০ গজ দূরে দুটি বাঁধানো পুকুরের মাঝে অবস্থিত।

## প্রাচীন ইতিহাস
থাম্ব|বড় সর্দার বাড়ি (পানাম নগর)
প্রাচীন মুসলিম শাসনামলে ১২৯৬ থেকে ১৬০৮ সাল পর্যন্ত সোনারগাঁ বাংলা প্রদেশের রাজধানী ছিল। এরপর রাজধানী ঢাকায় স্থানান্তর করা হলে সোনারগাঁর প্রাধান্য কমে যায়। দুটি ভাগবিশিষ্ট সর্দারবাড়ির ছোট প্রবেশমুখের ভাগটিতে একটি দেয়াললিখন থেকে জানা যায় যে এই ভবনের পিছনে চারপাশের তিনটি ভবন মুঘল আমলের প্রথমদিকে নির্মিত। মধ্যভাগের লাল বর্গাকার ভবনটি বাংলার বারো ভূইয়ার সময় নির্মিত হয়েছে। সামনের অংশ ১৯০২ সালে নির্মাণ করা হয়। এর নিচতলায় ৪৭টি এবং দ্বিতীয় তলায় ৩৮টি কক্ষ বিদ্যমান।

## আধুনিক পর্যায়
১৯৭১ সালে বাংলাদেশ স্বাধীন হওয়ায় পর বাংলাদেশ সরকার এটি অধিগ্রহণ করে এবং পরিত্যক্ত অবস্থায় রক্ষিত হয়। আশির দশকের প্রথমদিকে প্রত্নতত্ত্ব বিভাগ এটি উদ্ধার এবং আংশিক সংস্কার সাধন করে। তখন এটিকে লোক ও কারুশিল্প জাদুঘর (ন্যাশনাল ফোক আর্ট এন্ড ক্রাফট মিউজিয়াম) হিসেবে গড়ে তোলা হয়।

২০১২ সালের দিকে ‘সিএসআর’ (কর্পোরেট সোসিয়াল রেসপন্সিবিলিটি) অর্থাৎ সামাজিক দায়বদ্ধতার অংশ হিসেবে চীনা বহুজাতিক কোম্পানি ইয়ংওয়ান করপোরেশন ২০ লক্ষ ডলার ব্যয়ে সর্দার বাড়িটি যথাযথভাবে সংরক্ষণের উদ্যোগ নেয়।

## স্থাপত্যশৈলী
পশ্চিম ও দক্ষিণদিকে এর দুটি সুসজ্জিত প্রবেশ রয়েছে। দক্ষিণের প্রবেশমুখের বারান্দাটি ২৫ ফুট দীর্ঘ এবং কাদামাটির ফুলপাতা ও চিনামাটির কাটা টুকরার নকশাসজ্জিত অর্ধবৃত্তাকার তোরণের সঙ্গে যুক্ত। বাঁকা তোরণটির নকশায় মোজাইকের মত বিভিন্ন লতাপাতা ও জ্যামিতিক আকৃতির ব্যবহার দেখা যায়।  তোরণটির উভয়দিকে তিনটি ছোট গোলাকার স্তম্ভ ও দুটি বড় করিন্থিয়ান স্তম্ভ রয়েছে- যেগুলোর প্রত্যেকটি ক্রমান্বয়ে সাদা ও কালো মোজাইকের সর্পিল বলয় দ্বারা সজ্জিত। উভয়দিকের অর্ধবৃত্তাকার চূড়াযুক্ত জানালাগুলোও সরু করিন্থীয় স্তম্ভ দ্বারা স্থাপিত। বারান্দার উপরের প্যারাপেট মুক্ত লতাপাতার নকশায় সাজানো। উপরের দেয়ালের লিখনে এর নির্মাণকাল ১৩০৮ বঙ্গাব্দ লেখা আছে।

সম্পূর্ণ আয়তাকার ব্লকটি দ্বিতল বিশিষ্ট ভবন। এতে বিভিন্ন আয়তনের প্রায় ৭০টি কক্ষ আছে। পূর্বদিকে ৫০ ফুট X ৫০ ফুট আর পশ্চিম দিকে ৫০ ফুট X ২৫ ফুট খোলা আঙিনা রয়েছে। দক্ষিণের বারান্দাটির তিনদিকে কামরা এব পূর্বপার্শ্বে একটি কৃষ্ণমন্দির আছে। মন্দির বা নাটমণ্ডপের একটি বৃহদাকার বারান্দা আছে, যা চিনামাটির টুকরার মোজাইক শোভিত চারটি করিন্থিয়ান স্তম্ভ দ্বারা স্থাপিত। অন্য তিন পাশের কামরাগুলোতে অর্ধবৃত্তাকার তোরণ রয়েছে।

সুসজ্জিত পশ্চিম দুয়ারে ইটের তৈরী বাঁধানো ঘাটসহ একটি দিঘি বিদ্যমান, যার পাড়ে দুজন ইংরেজ অশ্বারোহীর মানবাকারপরিমিত মূর্তি রয়েছে।

## চিত্রশালা

চিত্র:Boro Sardar Bari - 42.jpg|বড় সর্দার বাড়ি, পানাম নগর, সোনারগাঁ,নারায়ণগঞ্জ। পশ্চিম দিক থেকে দেখা দৃশ্য।
চিত্র:South front of Choto Sardar Bari, Panam Nagar.jpg|বড় সর্দার বাড়ি (পানাম নগর),দক্ষিণ দিক থেকে দেখা দৃশ্য।
চিত্র:Boro Sardar Bari - 40.jpg|বড় সর্দার বাড়ি (পানাম নগর),পূর্ব দিক থেকে দেখা দৃশ্য।
চিত্র:Boro Sardar Bari (বড় সরদার বাড়ি), Sonargaon, Narayanganj, Bangladesh.jpg|বড় সর্দার বাড়ি, পানাম নগর, সোনারগাঁ,নারায়ণগঞ্জ। পশ্চিম দিক থেকে পুকুর সহ দেখা দৃশ্য।


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
বিষয়শ্রেণী:নারায়ণগঞ্জ জেলার দর্শনীয় স্থান
তারিকউদ্দিন আহমেদ

*তারিকউদ্দিন আহমেদ* (ইংরেজি: Tarikuddin Ahmed, অসমীয়া:তাৰিকুদ্দিন আহমেদ) অসমের একজন গায়ক এবং সংগীত পরিচালক। ১৯৪৮ খৃষ্টাব্দে অসমীয়া ভাষার * *' ইমান ধুনিয়া মুকুতার মালা** " গানটির জন্য তিনি ব্যাপক জনপ্রিয়তা লাভ করেন। তিনি [[আকাশবাণী গুয়াহাটি]] কেন্দ্রের একজন নিয়মিত সংগীত শিল্পী ছিলেন।

==জন্ম==
তিনি ১৯২৩ খৃষ্টাব্দের ৪ নভেম্বর তারিখে ভারতের [[অসম]] প্রদেশের নওগাঁ জেলাতে জন্মগ্রহণ করেন। পিতার নাম **মহাম্মদ শরিফউদ্দিন আহমেদ** এবং মাতার নাম **জেবিনা খাতুন'''।
## সংগীত জীবন
## মৃত্যু
১৯৯০ খৃষ্টাব্দের ২৯ অগাস্ট এই মহান সংগীত শিল্পী পরলোক গমন করেন। 
## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৯০-এ মৃত্যু
অধিবৃত্ত

ডান|থাম্ব|210px|অধিবৃত্ত
**অধিবৃত্ত** বা **হাইপারবোলা** হচ্ছে একধরনের কণিক যেখানে উৎকেন্দ্রীকতা (*e*)-এর মান ১ এর বড়। একই অক্ষ ও একই শীর্ষবিন্দু বিশিষ্ট দুইটি ফাঁপা কোনককে একটি সমতল দ্বারা কাটলে যে বক্ররেখাদ্বয় পাওয়া যায় তাকে অধিবৃত্ত বলে। সমতলটি অক্ষের সমান্তরাল হওয়া জরুরি নয়। একটি অধিবৃত্ত বলতে একই সমতলে অবস্থিত দুইটি বক্ররেখাকেই বুঝায়। এদের একটি অপরটির দর্পণ প্রতিচ্ছবি।

300px|থাম্ব|অধিবৃত্ত (লাল রঙে)

## গাণিতিক সংজ্ঞা
থাম্ব|কার্তেসীয় স্থানাঙ্কে অনুবন্ধী অধিবৃত্ত।
কার্তেসীয় সমতলে একটি নির্দিষ্ট বিন্দু ও একটি নির্দিষ্ট সরলরেখা থেকে যে সব বিন্দুর দূরত্বের অনুপাত একটি ধ্রুবক, তাদের সেট একটি সঞ্চারপথ এবং তাকে কনিক বলা হয়।

** আরেকটি সংজ্ঞাঃ ** উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা বড়ো একটি ধ্রুবক, তার সঞ্চারপথকে অধিবৃত্ত বা Hyperbola বলে। এক্ষেত্রে e>1, এখানে e= eccentricity বা উৎকেন্দ্রতা।

### সমীকরণ
যদি কোন অধিবৃত্তের পরাক্ষকে কার্তেসীয় স্থানাঙ্কে X-অক্ষ বরাবর ধরা হয়,

:নাভি দুটির স্থানাঙ্ক হবে F_1=(c,0),\ F_2=(-c,0),
:শীর্ষবিন্দু দুটি হবে V_1=(a, 0),\ V_2=(-a,0).
কোনো বিন্দু (x,y) এর দুটি নাভি থেকে দূরত্ব হবে যথাক্রমে
\sqrt{ (x-c)^2 + y^2 } ও \sqrt{ (x+c)^2 + y^2 }। তবে (x,y) বিন্দু টি অধিবৃত্তে অবস্থান করবে যদি
:\sqrt{(x-c)^2 + y^2} - \sqrt{(x+c)^2 + y^2} = \pm 2a \  হয়

উভয়পক্ষে বর্গ করে বর্গমূল চিহ্ন তুলে দেওয়ার পর b^2 = c^2-a^2 সম্পর্ককে কাজে লাগিয়ে পাওয়া যায়:

:\frac{x^2}{a^2} - \frac{y^2}{b^2} = 1 \ 

এটিই অধিবৃত্তের সমীকরণ।

### উৎকেন্দ্রতা
:e=\sqrt{1+\frac{b^2}{a^2}}
### নাভিলম্ব
কোন একটি নাভির মধ্যে দিয়ে অন্তর্গত অধিবৃত্তের একটি জ্যা যা পরাক্ষের উপর লম্বভাবে অবস্থিত তাকে নাভিলম্ব (Latus rectum) বলে। ইহার দৈর্ঘ্য:
:p = \frac{2b^2}a

### প্রাচলিক সমীকরণ
:\frac{x^2}{a^2} - \frac{y^2}{b^2} = 1 \ 
এই সমীকরণ প্রচলের (বা প্যারামিটার) সাহায্যে নিম্নলিখিত আকারেও লেখা যায়:


 \begin{cases}
  x = \frac{a}{\cos t} = a \sec t, \\
  y = \pm b \tan t,
 \end{cases} \qquad 0 \le t 

## আরও দেখুন
* কনিক
* পরাবৃত্ত
* উপবৃত্ত
* বৃত্ত

## টীকা

## তথ্যসূত্র

* 

বিষয়শ্রেণী:জ্যামিতি
বিষয়শ্রেণী:কনিক
জাপান জাতীয় অনূর্ধ্ব-২৩ ফুটবল দল

**জাপান জাতীয় অনূর্ধ্ব-২৩ ফুটবল দল** (; যা **জাপান অলিম্পিক ফুটবল দল** অথবা **জাপান অনূর্ধ্ব-২৩** নামেও পরিচিত) হচ্ছে আন্তর্জাতিক ফুটবলে জাপানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম জাপানের ফুটবলের সর্বোচ্চ নিয়ন্ত্রক সংস্থা জাপান ফুটবল অ্যাসোসিয়েশন দ্বারা নিয়ন্ত্রিত হয়। ১৯৯০ সালের ডিসেম্বর মাসে, জাপান অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; মালয়েশিয়ার কুয়ালালামপুরে অনুষ্ঠিত জাপান এবং মালয়েশিয়া অনূর্ধ্ব-২৩ দলের মধ্যকার ১–১ গোলে ড্র হয়েছে।

*নীল সামুরাই* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জাপানের রাজধানী টোকিওতে অবস্থিত। বর্তমানে এই দলের ম্যানেজারের দায়িত্ব পালন করছেন হাজিমে মোরিয়াসু এবং অধিনায়কের দায়িত্ব পালন করছেন জুয়লের রক্ষণভাগের খেলোয়াড় ইয়ুতা নাকায়ামা। জাপান অনূর্ধ্ব-২৩ এপর্যন্ত ৭ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকে চতুর্থ স্থান অর্জন করা।

দাইসুকে মাৎসুই, শুনসুকে নাকামুরা, কেইসুকে হোন্দা, ইয়ুতা ইওয়াসাকি এবং কেনসুকে নাগাইয়ের মতো খেলোয়াড়গণ জাপানের অনূর্ধ্ব-২৩ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### গ্রীষ্মকালীন অলিম্পিক

### এএফসি অনূর্ধ্ব ২৩

### এশিয়ান গেমস

## তথ্যসূত্র

## বহিঃসংযোগ
*   

বিষয়শ্রেণী:জাপান জাতীয় অনূর্ধ্ব-২৩ ফুটবল দল
বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল
বিষয়শ্রেণী:জাপানে যুব ফুটবল
মাইক্রোম্যাক্স মোবাইল

**মাইক্রোম্যাক্স** গুড়গাও, হরিয়ানা, ভারতে অবস্থিত একটি ইলেকট্রনিক্স সামগ্রী নির্মাতা ব্যবসায়িক প্রতিষ্ঠান। IT সফটওয়্যার কোম্পানি হিসেবে এই প্রতিষ্ঠান যাত্রা করলেও পরবর্তীতে এই প্রতিষ্ঠান মোবাইল হ্যান্ডসেট তৈরি করা শুরু করে। ২০১০ সালে, কম মূল্যের হ্যান্ডসেট তৈরিতে ভারতে দেশীয় কোম্পানির মধ্যে এটি একটি বৃহৎ কোম্পানি ছিল। Q3 এর মতে ২০১৪ সালে, মাইক্রোম্যাক্স পৃথিবীর দশতম স্মার্টফোন বিক্রেতা কোম্পানি ছিল।

## ইতিহাস
thumb|মাইক্রোম্যাক্সের পুরনো লোগো

## ঊল্লেখযোগ্য সামগ্ৰী

**মাইক্রোম্যাক্স এ১১৬ কেন্ভাস এইছ. ডি.**
## তথ্যসূত্র

বিষয়শ্রেণী:মোবাইল ফোন প্রস্তুতকারক
বিষয়শ্রেণী:স্মার্টফোন নির্মাতা কোম্পানি
বিষয়শ্রেণী:ভারতের টেলিযোগাযোগ কোম্পানি
বিষয়শ্রেণী:২০০০-এ হরিয়ানায় প্রতিষ্ঠিত
বিষয়শ্রেণী:ভারতীয় মার্কা
বিষয়শ্রেণী:২০০০-এ প্রতিষ্ঠিত ভারতীয় কোম্পানি
বিষয়শ্রেণী:ভারতের তথ্য প্রযুক্তি কোম্পানি
বিষয়শ্রেণী:ভারতের মোবাইল ফোন কোম্পানি
বিষয়শ্রেণী:ভারতে সদর দফতর বহুজাতিক কোম্পানি
সিটারাম নদী

thumb|
thumb|
**সিটারাম নদী** হল ইন্দোনেশিয়ার দীর্ঘতম নদী।নদীটির মোট দৈর্ঘ্য ৩০০ কিলোমিটার।নদীটি জাভা দ্বীপ-এ অবস্থিত।এই নদীর উপড় প্রায় ৫ মিলিওয়ন (৫০ লক্ষ) মানুষ নির্ভরশীল।

## প্রবাহ
নদীটি পশ্চিম জাভায় প্রবাহীত হয়েছে।নদীটি ওয়াং পাহাড় থেকে উৎপন্ন হয়ে জাভা সাগর এ পতিত হয়েছে।এই প্রবাহ পথের দৈর্ঘ্য ৩০০ কিলোমিটার।
## দূষণ
নদীটি বর্তমানে চরম ভাবে জল দূষণের শিকার।এক সমিক্ষা থেকে জানা গেছে নদীটি পৃথিবীর সবচেয়ে দূষিত নদী।
## তথ্যসূত্র

বিষয়শ্রেণী:ইন্দোনেশিয়ার নদী
বিষয়শ্রেণী:পানি দূষণ
টনি মরিসন

থাম্ব|মরিসন, তার ছেলেরা হ্যারল্ড (বাম) এবং স্লেড (ডান) সহ তাদের নিউইয়র্কের আপস্টেট বাড়িতে, ১৯৮০-৮৭ এর মধ্যে
**টনি মরিসন** (প্রদত্ত নাম **ক্লো আর্ডেলিয়া উওফোর্ড**; (১৮ ফেব্রুয়ারি ১৯৩১-৫ আগস্ট ২০১৯) একজন নোবেল পুরস্কার বিজয়ী মার্কিন ঔপন্যাসিক, প্রাবন্ধিক, সম্পাদিকা ও প্রিন্সটন বিশ্ববিদ্যালয়ের এমেরিটাস ছিলেন। তার উপন্যাসের বৈশিষ্ট্য হলো মহাকাব্যিক রীতি, তীক্ষ্ণ কথোপকথন এবং পুঙ্খানুপুঙ্খ চরিত্রায়ন। তার বিখ্যাত উপন্যাসগুলো হলো *[[দ্য ব্লুয়েস্ট আই]]* (১৯৭০), *[[সুলা]]* (১৯৭৩), *[[সং অফ সলোমন]]* (১৯৭৭) এবং *[[বিলাভেড]]* (১৯৮৭)।

১৯৮৮ সালে মরিসন তার "বিলাভেড" গ্রন্থের জন্য পুলিৎজার পুরস্কার এবং আমেরিকান বুক অ্যাওয়ার্ড বিজয়ী হন। ১৯৯৩ সালে তিনি সাহিত্যের জন্য নোবেল পুরস্কার বিজয়ী হন।
তিনিই প্রথম আফ্রো আমেরিকান নারী যিনি সাহিত্যে নোবেল পুরস্কারে ভূষিত হন। ২০১২ সালে তৎকালীন মার্কিন প্রেসিডেন্ট বারাক ওবামা তাকে যুক্তরাষ্ট্রের সর্বোচ্চ সম্মাননা প্রেসিডেনশিয়াল মেডেল অব ফ্রিডমে ভূষিত করেন।

## তথ্যসূত্র

বিষয়শ্রেণী:মার্কিন সাহিত্য
বিষয়শ্রেণী:ইংরেজি সাহিত্য
বিষয়শ্রেণী:১৯৩১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মার্কিন নারীবাদী
বিষয়শ্রেণী:নিউমোনিয়ায় মৃত্যু
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:উত্তরাধুনিক নারীবাদী
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:২০শ শতাব্দীর আফ্রিকান-মার্কিন নারী
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন শিক্ষায়তনিক প্রশাসক
বিষয়শ্রেণী:আমেরিকান বুক পুরস্কার বিজয়ী
বিষয়শ্রেণী:মার্কিন নারীবাদী লেখক
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নারী ঔপন্যাসিক
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাদুবাস্তবতাবাদ লেখক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:নোবেল বিজয়ী সাহিত্যিক
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:কথাসাহিত্যে পুলিৎজার পুরস্কার বিজয়ী
বিষয়শ্রেণী:নোবেল বিজয়ী নারী
বিষয়শ্রেণী:নিউ ইয়র্ক শহরের লেখক
বিষয়শ্রেণী:মার্কিন শিশুসাহিত্যিক
বিষয়শ্রেণী:মার্কিন নারী শিশুসাহিত্যিক
ঢোলহাট মন্দির

**ঢোলার হাট মন্দির** বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত ঠাকুরগাঁও সদর উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
ঢোলহাট মন্দিরটি ঠাকুরগাঁও শহর থেকে ৯ কিলোমিটার উত্তরে ঢোলরহাট নামক স্থানে অবস্থিত। এখানে মোট তিনটি মন্দির আছে।

## বিবরণ

ঢোলহাট মন্দিরটি একটি লম্বা প্রাচীন উঁচু গোলাকার এক কক্ষের মন্দির।উপরে ওঠার জন্য সিঁড়ি আছে। একসময় এর দেয়ালে কারুকার্য ছিল তা বর্তমান জীর্ন অবস্থা দেখেও বুঝা যায়। এর অভ্যন্তরে একটি কক্ষ আছে। অভ্যন্তরে একটি বাছুর দেবতার প্রাচীন মূর্তি আছে।

## আরো পড়ুন
* জামালপুর জামে মসজিদ
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## চিত্রশালা

File:ঢোলহাট মন্দির অনেক পুরাতন মন্দির ও পরিচর্যার অভাবে 07.jpg|thumb|এক নজরে ঢোলহাট মন্দির
File:ঢোলহাট মন্দির অনেক পুরাতন মন্দির ও পরিচর্যার অভাবে 08.jpg|মন্দিরে পরিচর্যার অভাবের ছাপ সুস্পষ্ট
File:ঢোলহাট মন্দির অনেক পুরাতন মন্দির ও পরিচর্যার অভাবে 10.jpg|মন্দিরের ধ্বসে যাওয়া সিঁড়ি
File:ঢোলহাট মন্দিরের দেয়ালের বাইরের অংশে কারুকার্য ধসে পড়ছে ও আগাছায় পতিত 03.jpg|মন্দিরের দেয়ালে কারুকার্যে জন্মানো আগাছা
File:ঢোলহাট মন্দিরের ভিতর বাছুর দেবতা 02.jpg|ঢোলহাট মন্দিরের ভিতর বাছুর দেবতা
File:ঢোলহাট মন্দিরের দেয়ালের বাইরের অংশে কারুকার্য ধসে পড়ছে ও আগাছায় পতিত 02.jpg|ঢোলহাট মন্দিরের দেয়ালের বাইরের অংশে কারুকার্য


## তথ্যসূত্র

বিষয়শ্রেণী:ঠাকুরগাঁও সদর উপজেলা
বিষয়শ্রেণী:ঠাকুরগাঁও জেলার দর্শনীয় স্থান
বিষয়শ্রেণী:ঠাকুরগাঁও জেলার প্রত্নতাত্ত্বিক স্থাপনা
বিষয়শ্রেণী:ঠাকুরগাঁও জেলার হিন্দু মন্দির
আসাম বিধানসভা

**আসাম বিধানসভা** () ভারতবর্ষর অন্তৰ্গত আসাম রাজ্যের একটি এককক্ষীয় সভা৷ আসামের রাজধানী দিসপুরে এটি অবস্থিত৷ আসাম বিধানসভা মোট ১২৬ জন বিধানসভা সদস্য নিয়ে গঠিত৷ এই সদস্যদের সরাসরি আসামের বিভিন্ন একক আসন বিশিষ্ট নিৰ্বাচনের মাধ্যমে নিৰ্বাচিত করা হয়৷ আসাম বিধানসভার সম্পূূর্ণ কার্যকাল ৫ (পাঁচ) বছর কিন্তু যেকোনো সময়ে অনাস্থা প্রস্তাব বা রাষ্ট্রপতি শাসন প্রবর্তনের দ্বারা এই সভা ভঙ্গ করা যায়৷

## ইতিহাস
১৯৩৫ সালের ২ আগস্ট ব্রিটিশ সংসদে ভারত সরকার আইন ১৯৩৫ (Government of India Act 1935)গৃহীত হয়। এই আইনের দ্বারা মোতাবেক ১৯৩৭ সালে আসাম প্রদেশের জন্য দ্বিকক্ষীয় বিধানসভা প্রনয়ন করা হয়। বিধানসভার নিম্ন কক্ষে, আসাম বিধানসভার প্রথম বৈঠক বসে শিলং-এর সভা কক্ষে ১৯৩৭ সালের এপ্রিল মাসের ৭ তারিখে। শিলং সেই সময়ে সংযোজিত আসামের রাজধানী ছিল। বিধানসভার সদস্য সংখ্যা ছিল ১০৮। এই সদস্যরা সবাই ছিলেন নিৰ্বাচিত। উচ্চ বিচার বিভাগের সদস্য সংখ্যা ছিল ২১ বা ২২ জন।

ভারত বিভক্ত হওয়ার পর আসামের সিলেট জেলা পূর্ব পাকিস্তানের (বৰ্তমান বাংলাদেশ) অন্তৰ্ভূক্ত হয়। স্বাভাবিকভাবে বিধানসভার আসনসংখ্যা কমে ৭১ হয়ে যায়। অবশ্য স্বাধীনতার পর আসনসংখ্যা পুনরায় ১০৮টি হয়। ১৯৪৭ সালে বিধান পরিষদের অবলুপ্তি ঘটায় আসামের বিধানসভা এককক্ষীয় হয়। স্বাধীনোত্তর সময়ে আসাম বিভক্ত হয়ে অনেক নতুন রাজ্যের সৃষ্টি হয়। ১৯৬৩ সালে নাগাল্যান্ড গঠিত হয়। ১৯৭১ সালে ভারতের সংসদে গৃহীত হওয়া একটি আইনের মাধ্যমে মেঘালয়কে পূৰ্ণাঙ্গ রাজ্যের মৰ্যাদা দেয়া হয়। মিজোরাম এবং অরুণাচল প্রদেশ ও আসামের থেকে আলাদা হয়ে যায়। মেঘালয় গঠনের পর সিলং আসামএবং মেঘালয় উভয় রাজ্যের যৌথ রাজধানী হয়। ১৯৭২ সালে আসাম সরকার দিসপুরে রাজধানী স্থানান্তরের সিদ্ধান্ত নেয়। ১৯৭৩ সালের ১৬ মাৰ্চ দিসপুরের অস্থায়ী রাজধানীতে আসাম সরকার প্ৰথম অধিবেশন অনুষ্ঠিত হয়। ১৯৫২ সালে স্বাধীনোত্তর ভারতের প্ৰথম নিৰ্বাচন অনুষ্ঠিত হয়। সে অনুযায়ী ১৯৫২ সালে গঠিত হওয়া বিধানসভাকে স্বাধীনোত্তর আসামের প্ৰথম বিধানসভা বলা হয়। সে কারণে ২০১১ সালে আসামের ১৩তম বিধানসভা গঠন করা হয়। 

রাজ্যের বিভাজন এবং সমষ্টির পুনৰ্গঠনের জন্যে আসাম বিধানসভার আসন সংখ্যা সময়ে-সময়ে পরিবৰ্তন হয়ে এসেছে। আসাম বিধানসভার আসন সংখ্যা
# প্ৰথম বিধানসভা (১৯৫২-৫৭) ১০৮টি
# দ্বিতীয় বিধানসভা (১৯৫৭-৬২) ১০৫টি
# তৃতীয় বিধানসভা (১৯৬৭-৭২) ১১৪টি
# পঞ্চম বিধানসভা (১৯৭২-৭৮) থেকে বৰ্তমান(**) পর্যন্ত ১২৬টি।

## আসাম বিধানসভার অধ্যক্ষদের তালিকা

আসাম বিধানসভার অধ্যক্ষদের তালিকা নিম্নে উল্লেখ করা হল:

### আসাম প্ৰদেশ

### আসাম রাজ্য

## তথ্যসূত্র

## বহিঃসংযোগ
* Assam Legislative Assembly website


বিষয়শ্রেণী:আসামের রাজনীতি
বিষয়শ্রেণী:আসাম সরকার
আসাম
বিষয়শ্রেণী:১৯৩৭-এ ভারতে প্রতিষ্ঠিত
বিষয়শ্রেণী:এক কক্ষবিশিষ্ট আইনসভা
২০০৮ গ্রীষ্মকালীন অলিম্পিকে আজারবাইজান

**[[আজারবাইজান]]** চীনের বেইজিংয়ে অনুষ্ঠিত ২০০৮ গ্রীষ্মকালীন অলিম্পিকে অংশগ্রহণ করেছিল। তারা সর্বমোট ৪৪জন ক্রীড়াবিদ প্রেরণ করেছিল, যার মধ্যে ১৪ জন নারী ক্রীড়াবিদ ছিল। আজারবাইজানি ক্রীড়াবিদগন ১০ ক্রীড়া বিভাগে প্রতিদ্বন্দ্বিতা করে ১টি স্বর্ণ, ২টি রৌপ্য ও ৪টি ব্রোঞ্জ পদক জিতেছিল। ক্রমনির্ণায়ক অবস্থানে তাদের অবস্থান ছিল ৩৯।

## পদক বিজয়ী

| width="78%" align="left" valign="top" |

| width="22%" align="left" valign="top" |

## প্রতিযোগী

## দৌড়বাজী


; নির্দেশক
* বিঃদ্রঃ–রেংক দেওয়া হয়েছে শুধুমাত্র ক্রীড়াবিদের ট্র্যাক ইভেন্টের জন্য। 
* **Q** = পরের রউন্ডের জন্য যোগ্য।
* **q** =পরের রউন্ডের জন্য যোগ্য প্রথম ধীরতম অথবা, ফিল্ড ইভেন্টে, কোয়ালিফাইং টার্গেট অর্জন ছাড়াই অবস্থান করা
* **NR** =জাতীয় রেকর্ড
* N/A =ইভেন্টের জন্য প্রযোজ্য রাউন্ড নয়
* Bye = ক্রীড়াবিদ রাউন্ডেপ্রতিযোগিতা করার যোগ্য নয় ।


;পুরুষ 

## মুষ্টিযুদ্ধ

## ঘোড়দৌড়

### শো জাম্পিং

## জিমন্যাস্টিকস

### রিদিমিক

## জুডো

;পুরুষ 

;মহিলা

## শ্যুটিং

;মহিলাদের

## সাঁতার

;পুরুষ 

;মহিলা

## তায়কোয়ান্দো

 

## ভারোত্তোলন

## Wrestling

**Key**:
*  - Victory by Fall.
*  - Decision by Points - the loser with technical points.
*  - Decision by Points - the loser without technical points.


;Men's freestyle

;Men's Greco-Roman

;Women's freestyle

## তথ্যসূত্র

বিষয়শ্রেণী:২০০৮-এ আজারবাইজান
বিষয়শ্রেণী:অলিম্পিকে আজারবাইজান
আ
ততবীর

**তৎবীর** (), যা দক্ষিণ এশিয়ায় **তলোয়ার জানি** ও **কামা জানি** নামেও পরিচিত, হল একটি ধর্মীয় রক্তক্ষরণ আচারানুষ্ঠান যেটি কিছু শিয়া মুসলমানের দ্বারা চর্চিত হয়। এটি ইসলামের পয়গম্বর মুহাম্মাদের দৌহিত্র হোসাইন ইবনে আলীর স্মরণে একটি শোকানুষ্ঠান হিসাবে প্রচলিত যিনি উমাইয়া শাসক ইয়াজিদ ইবনে মুয়াবিয়া কর্তৃক কারবালার যুদ্ধে তাঁর সন্তান, সঙ্গী এবং স্বজনসহ শহীদ হয়েছিলেন। এই প্রথাটি প্রথম কিজিলবাশ গোত্রের দ্বারা প্রবর্তিত হয়েছিল যারা সহায়ক ছিল সফবীয় শাসন প্রতিষ্ঠায়। তৎবীর শিয়া সম্প্রদায়ের মধ্যে একটি বিতর্কিত বিষয়। অধিকাংশ শিয়া আলেমগণ এটাকে আত্মক্ষতি হওয়ার দরুন হারাম বলে গণ্য করেন। তৎসত্ত্বেও শিয়াদের একটি সংখ্যালঘু অংশ আলেমদের অবাধ্যতা করে এই চর্চাটি টিকিয়ে রেখেছে।

## তৎবীর উদযাপনের রীতি
ইসলামি বর্ষপঞ্জি অনুযায়ী প্রতিবছর ১০ই মুহররমকে ‘আশুরা’ হিসেবে গণ্য করা হয়। তবে তৎবীর পালনকারী শিয়াদের কেউ কেউ ২১শে রমজান (ইমাম আলী কুফাতে শহীদ হন), ২৮ই সফর ও ৮ই রবিউল আউয়ালে ততবীর পালন করে থাকেন।

তৎবীরের নিজেকে নিজেই আঘাত করা হয়। এক্ষেত্রে ধারালো অস্ত্র ব্যবহার করা হয়। যেমন: তলোয়ার, ব্লেড, ছোরা ইত্যাদি। সাধারণত মাথা ও কপালে আঘাত করা হয় এবং নিষ্পাপ ইমাম হোসাইনের স্মরণে রক্ত ঝরানো হয়। কেউ কেউ চেনযুক্ত ব্লেড দিয়ে বুকে ও পিঠে আঘাত করে।

## তৎবীর সম্পর্কে আয়াতুল্লাহদের মতামত
তৎবীর শিয়া মাযহাবে বিতর্কিত বিষয় যেখানে অনেক আলেমগণ তৎবীরের পক্ষে। তবে ইসলামে নিজের ক্ষতিসাধন হারাম এই যুক্তিতে বর্তমান অনেক আয়াতুল্লাহ একে হারাম ঘোষণা করেছেন। এর পরিবর্তে রক্ত দানের মত দানশীল কর্মে অংশ গ্রহণ করার জন্য উৎসাহিত করা হচ্ছে। শিয়া আলেমদের মাঝে তৎবীর একটি বিতর্কিত বিষয়। যদিও কিছু ঐতিহ্যবাদী আলেমরা বিশ্বাসীদের তৎবীরে লিপ্ত হওয়ার অনুমতি দেন, আধুনিকতাবাদী আলেমরা এটিকে অগ্রহণযোগ্য বলে মনে করেন কারণ এটিকে আত্মক্ষতি বলে গণ্য করা হয় যা ইসলামে হারাম। বেশিরভাগ ধর্মীয় কর্তৃপক্ষ সমস্ত ধরনের আত্মনিগ্রহ ও রক্তপাতকে ইমাম হোসাইন এবং সমর্থকদের কারবালার যুদ্ধে বেদনাদায়ক মৃত্যুর সাথে যুক্ত হওয়ার উপায় হিসেবে সম্পর্কিত করেন।

## সমালোচনা
## তথ্যসূত্র

## বহিঃসংযোগ

* Tatbir Fatawa 
* Historical evidence for Ashura practices? 
* What is Tatbir?

বিষয়শ্রেণী:মুহররম
বিষয়শ্রেণী:শিয়া ইসলাম
বিষয়শ্রেণী:শিয়া ফিকহ
বিষয়শ্রেণী:ইসলামি পরিভাষা
বিষয়শ্রেণী:ইসলাম সম্পর্কিত বিতর্ক
গুরই শাহী মসজিদ

**গুরই শাহী মসজিদ** কিশোরগঞ্জ জেলার নিকলী উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি নিকলী উপজেলার গুরই গ্রামে অবস্থিত।

## ইতিহাস
গুরই শাহী মসজিদটিতে মুঘল আমলের স্থাপত্যশিল্প ফুটে উঠেছে। মসজিদের গম্বুজের গোড়ায় একটি সরু ও লম্বা শিলালিপি রয়েছে। শিলালিপি থেকে জানা যায় মসজিদতি ১৬৮০ সালের দিকে নির্মাণ করা হয়েছিল। শিলালিপিতে সুলতান বারবাক শাহের নাম খোদাই করা আছে।

## বিবরণ
গুরই শাহী মসজিদটি বর্গাকৃতির। ভিতর দিক থেকে দেয়ালের উচ্চতা ২২ ফুট ও বাইরের দিক থেকে ৩৫ ফুট। ৪ কোণে ৪টি অষ্টকোণাকৃতির মিনার আছে, যা উপরে উঠে রৌপ্য নির্মিত ছোট গম্বুজে শেষ হয়েছে। মসজিদটিতে একটি বাল্ব আকৃতির বড় গম্বুজও আছে। উত্তর, দক্ষিণ ও পূর্ব দেয়ালে একটি করে  তিনটি প্রবেশ পথ আছে, যার মধ্যে পূর্বের বা কেন্দ্রীয় প্রবেশ পথটি বড়। কেন্দ্রীয় প্রবেশ পথের উচ্চতা ৭ ফুট ৩ ইঞ্চি এবং প্রস্ত ৪ ফুট ৬ ইঞ্চি। পশ্চিম দেয়ালে তিনটি মেহরাব রয়েছে। মাঝের মেহরাবটি বাকিগুলোর চেয়ে বড়। মেহরাবগুলোতে সুন্দর টেরাকাটার কাজ আছে। এই মসজিদে সুলতানী আমলের স্থাপত্যশিল্পের প্রভাব লক্ষ্য করা যায়।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:নিকলী উপজেলা
বিষয়শ্রেণী:কিশোরগঞ্জ জেলার দর্শনীয় স্থান
বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা
বিষয়শ্রেণী:কিশোরগঞ্জ জেলার মসজিদ
বিষয়শ্রেণী:১৬৮০-এ প্রতিষ্ঠিত
ভিএমওয়্যার

**ভিএমওয়্যার** () হলো একটি আমেরিকান ক্লাউড কম্পিউটিং এবং ভার্চুয়ালাইজেশন প্রযুক্তি কোম্পানি যার সদর দপ্তর পালো অল্টো, ক্যালিফোর্নিয়ায় রয়েছে।। এবং প্রথম বাণিজ্যিকভাবে সফল কোম্পানি যা x86 আর্কিটেকচার ভার্চুয়ালাইজ করেছে। এটি 1998 সালে প্রতিষ্ঠিত হয়।  

ভিএমওয়্যার এর ডেস্কটপ সফ্টওয়্যার Microsoft Windows, Linux, এবং macOS এ চলে।  VMware ESXi, এর এন্টারপ্রাইজ সফটওয়্যার হাইপারভাইজার, একটি অপারেটিং সিস্টেম[5] যা সার্ভার হার্ডওয়্যারে চলে।

2022 সালের মে মাসে, Broadcom Inc. $61 বিলিয়ন মূল্যের নগদ-এবং-স্টক লেনদেনে VMware অর্জনের জন্য একটি চুক্তি ঘোষণা করেছে

## তথ্যসূত্র

বিষয়শ্রেণী:১৯৯৮-এ ক্যালিফোর্নিয়ায় প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত মার্কিন কোম্পানি
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
সাহেব বাড়ি জামে মসজিদ

**সাহেব বাড়ি জামে মসজিদ** কিশোরগঞ্জ জেলার তাড়াইল উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি তাড়াইল উপজেলার জাওয়ার গ্রামে অবস্থিত।

## ইতিহাস
সাহেব বাড়ি জামে মসজিদটি সুলতান হোসেন শাহর ছেলে গিয়াসউদ্দিন মাহমুদ শাহর আমলে নির্মিত। মূল শিলালিপি থেকে জানা যায় মসজিদটি ১৫৩৪ সালের দিকে নির্মাণ করা হয়েছিল। রাহাত খানের ছেলে খান-ই-মোয়াজ্জেম নূর খান মসজিদটি নির্মাণ করেন। রাহাত খান ছিলেন মুঘল সম্রাট আকবরের চিকিৎসক। তার চিকিৎসার কৃতিত্বের জন্য তাকে বর্তমান তাড়াইলের এই এলাকাটি দান করেন। রাহাত খান বর্তমান জাওয়ার গ্রামে বসতি স্থাপন করেন। অন্য একটি বিশ্লেষণ থেকে জানা যায়, ১৩শ থেকে ১৬শ শতাব্দীতে কোচ ও হাজংরা বসবাসকালে রাহাত খান নামক এক সেনাপতি জাওয়ারের সামন্ত নৃপতিকে পরাজিত ও বিতারিত করে এখানে বসতি স্থাপন করেন। তারই ছেলে নূর খান, মতান্তরে তার নাতি নছরত খান এই মসজিদটি নির্মাণ করেন।

## বিবরণ
সাহেব বাড়ি জামে মসজিদটি বর্তমানে ধ্বংসপ্রাপ্ত হয়ে গেছে। মসজিদের গায়ে খোদাই করা দুটি কালো পাথরের খণ্ড ছিল। বর্তমানে খণ্ড দুটি পশ্চিম জাওয়ারের জমিদার বাড়ি পাশের মসজিদের সামনের দেয়ালে সন্নিবেশিত রয়েছে। মসজিদটির পূর্ব দিকে পুরনো যুগের বিরাট একটি দিঘী আছে।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:কিশোরগঞ্জ জেলার দর্শনীয় স্থান
বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা
বিষয়শ্রেণী:কিশোরগঞ্জ জেলার মসজিদ
কান্দি ইউনিয়ন, পীরগাছা

**কান্দি ইউনিয়ন** বাংলাদেশের পীরগাছা উপজেলার অন্তর্গত ৯ নং ইউনিয়ন।

## আয়তন
এই ইউনিয়নের আয়তন ২৩.৬৬ বর্গ কিমি ।

## অবস্থান
বাংলাদেশের রংপুর জেলার পীরগাছা উপজেলা শহর থেকে ১২ কিমি পূর্বে চৌধুরাণী-সুন্দরগঞ্জ সড়ক ঘেষে মাশানকুড়া নদীর তীরে পীরগাছা উপজেলার কান্দি ইউনিয়নের অবস্থান। তেয়ানী বাজার এর পূর্বে সুন্দরগঞ্জের নওহাটি চাচিয়া, উত্তরে তাম্বুল্পুর ও পীরগাছা ইউনিয়ন, পশ্চিমে কৈকুড়ি ইউনিয়ন এবং দক্ষিণে বামনডাঙ্গা ইউনয়ন।

## ইতিহাস
এটি পীরগাছা উপজেলার পূর্বে শেষের দিকে বা কিনারায় ছিলো বলে তখন থেকে এটাকে কান্দি বলা হয়ে আসতেছে।

## জনসংখ্যার উপাত্ত
ইউনিয়নের জনসংখ্যা ৩৩,৫৮৭ জন।
পুরুষঃ ১৭,৩৪৩ জন।
মহিলাঃ ১৬,২৪৪ জন।
পরিবারঃ ৬,৭৪৯ টি।

## শিক্ষা
শিক্ষার হার ৭১% । পুরুষঃ ৩২% ; মহিলাঃ ৩৯% ।

## শিক্ষা প্রতিষ্ঠান
সরকারি প্রাথমিক বিদ্যালয়ঃ ১৬ টি।
উচ্চ মাধ্যমিক বিদ্যালয়ঃ ৩ টি। ও নিম্ন মাধ্যমিক ১ টি
৩.১ কান্দির হাট উচ্চ বিদ্যালয় ও কলেজ
৩.২ তেয়ানি মনিরাম হাই স্কুল
৩.৩ পাঠক শিকর হাই স্কুল
৩.৪ রওশন বাগ নিম্ন মাধ্যমিক বিদ্যালয়

সিনিয়র মাদ্রাসাঃ ২ টি।
 ১.কান্দি আর আই ফাযিল মাদ্রাসা,
২.কান্দি কাবিলাপাড়া বালিকা আলিম মাদ্রাসা।

দাখিল মাদ্রাসাঃ ৩ টি।
হাফিজিয়া মাদ্রাসাঃ ৩ টি ।
কাওমি মাদ্রাসাঃ ১টি । তেয়ানী মনিরাম টেকনিক্যাল এন্ড বি,এম কলেজ ১ টি
এছাড়াও কয়েকটি কিন্ডারগার্টেন স্কুল রয়েছে।

এ অঞ্চলের বিখ্যাত ব্যক্তিত্ব
@মরহুম মওলানা কলিম উদ্দিন (কান্দি আর আই ফাজিল মাদ্রাসার সহকারী প্রধান শিক্ষক)
তিনি এ অঞ্চলের একজন ধর্ম প্রাণ আলেম ছিলেন পাকিস্তানি আমলে সারা বাংলাদেশে উর্দুতে তাফসির ও আরবিতে টাইটেল পাশ করা ব্যক্তি।

## ধর্মীয় প্রতিষ্ঠান
* মসজিদঃ ৬৯ টি;
* ঈদ্গাহঃ ১৮ টি;
* কবরস্থানঃ ৬টি;
* মন্দিরঃ ১৪টি।

## অর্থনীতি
এ ইউনিয়নের বেশির ভাগ লোক কৃষি কাজ করে। ধান, পাট,আলু,গম,ভূট্টা প্রধান ফসল।

## হাট ও বাজার
হাট ২ টি

১ কান্দির হাট ২ তালের হাট।

বাজার ৩ টি । ১. তেয়ানী বাজার ২.বালার দিঘি বাজার, ৩ শিমুলতলী বাজার।

## তথ্যসূত্র

## বহিঃসংযোগ
লালদিঘি মন্দির

**লালদিঘি মন্দির** বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত রংপুর জেলার বদরগঞ্জ উপজেলার অন্তর্গত একটি  প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## বিবরণ
লালদিঘি মন্দিরটির তিনটি প্রধান কক্ষ আছে। এছাড়াও মন্দিরটির আরো কয়েকটি ছোট ছোট অংশ আছে। এর অভ্যন্তরের শিবলিঙ্গ আছে। মন্দিরটির প্রধান অংশের সামনে একটি শতবর্ষী বটগাছ আছে। মন্দিরের সাথে একটি আঁকাবাঁকা পুকুর ও পাশের ধানক্ষেত আছে। মন্দিরের পাশ দিয়ে একটি পাকা সড়ক প্রবাহিত হয়েছে।

## আরো পড়ুন
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## চিত্রশালা

File:A part of Laldighi Temple beside pond.jpg|নলালদিঘি মন্দিরের একাংশ এবং সামনের পুকুর
File:A part of Laldighi Temple , Shiv.jpg|লালদিঘি মন্দিরের অভ্যন্তরের শিবলিঙ্গ
File:লালদিঘি মন্দির 16.jpg|লালদিঘি মন্দিরের সম্মুখভাগের দৃশ্য
File:লালদিঘি মন্দির 04.jpg|লালদিঘি মন্দিরের বাইরের অলঙ্করণ
File:লালদিঘি মন্দির 22.jpg|লালদিঘি মন্দিরের পাশের পুকুর
File:লালদিঘি মন্দির 18.jpg|লালদিঘি মন্দিরের পাশের ধানক্ষেত 
File:লালদিঘি মন্দির 10.jpg|লালদিঘি মন্দিরের ভেতরের অংশ


## তথ্যসূত্র

বিষয়শ্রেণী:শিব মন্দির
বিষয়শ্রেণী:বদরগঞ্জ উপজেলা
বিষয়শ্রেণী:রংপুর জেলার প্রত্নতাত্ত্বিক স্থাপনা
বিষয়শ্রেণী:রংপুর জেলার হিন্দু মন্দির
বিষয়শ্রেণী:রংপুর জেলার দর্শনীয় স্থান
আঁতোনিউ কস্তা

**আঁতোনিউ লুইস সান্তুশ দা কস্তা**GCIH (, ; জন্ম: ১৭ জুলাই ১৯৬১) একজন পর্তুগিজ আইনজীবী, যিনি ২০২৪ সাল থেকে ইউরোপীয় পরিষদের সভাপ্রধানের দায়িত্ব পালন করছেন। এর আগে তিনি ২০১৫ থেকে ২০২৪ সাল পর্যন্ত পর্তুগালের ১১৮তম প্রধানমন্ত্রী হিসেবে দায়িত্ব পালন করেন। এছাড়া তিনি ২০১৪ থেকে ২০২৪ সাল পর্যন্ত পর্তুগালের সমাজতান্ত্রিক দলের মহাসচিব ছিলেন।

## টীকা

## তথ্যসূত্র

## বহিঃসংযোগ

* Biography in the Portuguese Government site

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পর্তুগিজ বংশোদ্ভূত ভারতীয় ব্যক্তি
বিষয়শ্রেণী:পর্তুগালের প্রধানমন্ত্রী
বিষয়শ্রেণী:সোশ্যালিস্ট পার্টির (পর্তুগাল) রাজনীতিবিদ
বিষয়শ্রেণী:পর্তুগালের মন্ত্রী
বিষয়শ্রেণী:ফরাসি বংশোদ্ভূত ভারতীয় ব্যক্তি
বিষয়শ্রেণী:প্রবাসী ভারতীয় সম্মান প্রাপক
নিদারিয়া মসজিদ

**নিদারিয়া মসজিদ** বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত লালমনিরহাট জেলার, লালমনিরহাট সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## প্রাক বিবরণ
মসজিদটি লালমনিরহাট জেলার অন্যতম পুরাকীর্তি। নির্মাণ শৈলীর দিক থেকেও এটি অনেক উঁচুমানের। ভারী ভারী দেয়াল, উঁচু গম্বুজ, কক্ষের ভেতরের সুন্দর পরিবেশ মসজিদটিকে আলাদা করে রেখেছে। সদর উপজেলার পঞ্চগ্রাম ইউনিয়নের ৩ নং ওয়ার্ডের কিশামত নগরবন্দ মৌজায় অবস্থিত।

## বিবরণ
নিদারিয়া মসজিদটি একটি প্রাচীন এক কক্ষের মসজিদ। এর অভ্যন্তরে একটি মাত্র কক্ষ আছে। উপরিভাগে তিনটি গম্বুজ রয়েছে। চার কোণায় চারটি পিলার আছে। স্মমুখে একটি প্রবেশদ্বার আছে। প্রবেশদ্বারের পাশেই হাতের বা দিকে মসজিদের একটি স্টোর রুম রয়েছে।  মসজিদের সামনেই এক বিরাট ঈদ্গাহ মাঠ আছে। মসজিদ সংলগ্ন উত্তর পূর্ব কোণে একটি কবর স্থান রয়েছে। মসজিদের উত্তর দিকে ২০১৯ সালে প্রতিষ্ঠিত একটি হাফিজিয়া মাদ্রাসা স্থাপন করা হয়েছে। মসজিদের বাম পাশে একটি কবর আছে।কবরটি সর্ম্পকে সঠিক ধারণা পাওয়া না গেলেও অনেকেই মনে করেন কবরটি মসজিদের প্রতিষ্ঠাতা পীর এ কামেল সুবেদার মনসুর খা এর।এই মসজিদের ১০ একর ৫৬ শতক জমি আছে।এই জমি থেকে প্রাপ্ত টাকা দিয়ে মসজিদে প্রতি বছর ওয়াজ মাহফিল এর আয়োজন করা হত।বর্তমানে মসজিদের জমিগুলোতে স্থানীয় কিছু পরাক্রমশালী ব্যক্তিগন নিজের দখলদারিত্ব স্থাপন করছে।মসজিদ কমিটি ও এলাকাবাসী দীর্ঘদিন ধরে 
আইনি লড়াই করে যাচ্ছে জমিগুলো উদ্ধার করতে।

## ইতিহাস
১১৭৬ হিজরী সনে সুবেদার মনসুর খা কর্তৃক মসজিদটি নির্মাণ করা হয়।মসজিদটির নাম নিয়ে একটা মজার কাহিনী প্রচলিত আছে।কথিত আছে মসজিদটির নির্মাতা সুবেদার মনসুর খার  মুখে দাড়ি ছিল না।তিনি আল্লাহর কাছে প্রার্থনা করেছিলেন যে,তার মুখে দাড়ি হলে তিনি একটি মসজিদ তৈরী করে দিবেন পরে দাড়ি হলেও তিনি প্রতিশ্রুতি অনুযায়ী তিনি মসজিদ নির্মাণ করে দেন।

## যাতায়াত
ঢাকা থেকে কুড়িগ্রামের বাসে উঠে বড়বাড়ী নামক যায়গায় নামতে হবে। বড়বাড়ী থেকে যে কোন অটোরিকশা বা ভ্যানে করে যাওয়া যায়। বড়বাড়ীর অদূরে নয়ারহাট নামক জায়গায় মসজিদটি অবস্থিত।
ঢাকা থেকে লালমনিরহাট আসলে, লালমনিরহাট থেকে আবার অটোরিকশা করে বড়বাড়ী যেতে হবে।

## আরো পড়ুন

* এক কাতার মসজিদ
* জামালপুর জামে মসজিদ
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## চিত্রশালা

File:নিদারিয়া মসজিদ সামনের দৃশ্য.jpg|নিদারিয়া মসজিদ সামনের দৃশ্য
File:নিদারিয়া মসজিদের সম্মুখ.jpg|মসজিদের সম্মুখভাগ ও প্রবেশপথ
File:নিদারিয়া মসজিদ ; দক্ষিণ পশ্চিম কোণ থেকে মসজিদের পেছন দিক.jpg|মসজিদের দক্ষিণ পশ্চিম কোণ থেকে পেছন দিক
File:নিদারিয়া মসজিদ ; উত্তর পূর্ব কোণ থেকে মসজিদের বাম দিকের দৃশ্য.jpg|উত্তর পূর্ব কোণ থেকে মসজিদের বাম দিকের দৃশ্য


## তথ্যসূত্র

বিষয়শ্রেণী:লালমনিরহাট সদর উপজেলা
বিষয়শ্রেণী:লালমনিরহাট জেলার প্রত্নতাত্ত্বিক স্থাপনা
বিষয়শ্রেণী:লালমনিরহাট জেলার দর্শনীয় স্থান
বিষয়শ্রেণী:লালমনিরহাট জেলার মসজিদ
ভজহরি লজ

ঢাকার টিপু সুলতান রোডে রাধাকৃষ্ণ মন্দির, সূত্রাপুর এর পশ্চিমদিকে **ভজহরি লজ** নামের একটি দ্বিতল সুরম্য দালান ছিল। উনিশ শতকের গোড়ার দিকে ঢাকার বিত্তশালী সাহা বণিক ভ্রাতৃত্রয়ের জ্যেষ্ঠভ্রাতা ভজহরি সাহা বণিক এটি নির্মাণ করেছিলেন।

## ইতিহাস
বিশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র‌্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে।  ১৯২৫ সালে বসবাসের জন্য ভজহরি সাহার এই বাড়িটি নির্মাণ করা হয়।

## গঠনরীতি
ভজহরি সাহার বাড়িটি দুইতলাবিশিষ্ট। এর দক্ষিণমুখী দরজার সামনে প্রায় ১৫০ ফুট দীর্ঘ আঙিনা রয়েছে। এর প্রধান দরজার সাপেক্ষে ভবনটি প্রায় প্রতিসম, যদিও পশ্চিম ভাগটি পূর্বভাগের চেয়ে কিছুটা বড়। তিনটি প্রধান দরজার উপরস্থিত তলায় রয়েছে তিনটি জানালা, কেন্দ্রীয় জানালাটিতে রয়েছে বহকোণী উপরিভাগ আর দুপাশের জানালাগুলোয় অর্ধ-গম্বুজ। কেন্দ্রীয় অংশের উপরের প্যারাপেটে রয়েছে ত্রিকোণাকার সুশোভন প্লাস্টার। প্রত্যেক তলায় ৫০ ফুট বাই ২০ ফুট মাপের তিনটি করে বড় হলঘর আছে যেগুলোর প্রত্যেকটির সাথে ৬ ফুট প্রশস্ত বারান্দা বিদ্যমান। উপরের তলায় যাওয়ার জন্য দক্ষিণপূর্ব কোণে একটি কাঠের সিঁড়ি আছে, এছাড়া পিছনদিকেও আছে একটি। হলঘরের তক্তাগুলো উজ্জ্বল টালি দ্বারা শোভিত।

ভবনের সম্মুখভাগে একটি সুদৃশ্য ফোয়ারা ছিল, যদিও পরে তা সম্পূর্ণ নিশ্চিহ্ন হয়ে যায়।

## বর্তমান অবস্থা
বর্তমানে এই ভবনটি আর নেই। ভবনটির স্থানে পরবর্তীকালে গ্রাজুয়েট হাইস্কুল ও সলিমুল্লাহ কলেজ নির্মিত হয়। ঢাকার নগর ভবন এর চতুর্থ ফ্লোরে অবস্থিত নগর ভবন যাদুঘরে ভজহরি লজের ছবি রয়েছে। 

## আরও দেখুন
* বাংলাদেশের প্রত্নতাত্ত্বিক স্থানের তালিকা
* শঙ্খনিধি নাচঘর
* রাধাকৃষ্ণ মন্দির, সূত্রাপুর
* শঙ্খনিধি হাউজ

## তথ্যসূত্র

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার স্থাপত্য
বিষয়শ্রেণী:ঢাকার ভবন ও স্থাপনা
রামসাগর মন্দির

**রামসাগর মন্দির** বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত; রামসাগরের উত্তর পার্শ্বে অবস্থিত একটি প্রাচীন মন্দির। এছাড়াও এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## বিবরণ
রামসাগর মন্দিরটি একটি প্রাচীন উঁচু গোলাকার মন্দির। এর অভ্যন্তরে তিনটি কক্ষ আছে। বর্তমানে মন্দিরটির ভগ্নাবশেষ টিকে আছে এবং চতুর্দিক পরিচর্যার অভাবে গাছগাছালিতে ঢাকা পড়েছে।

## আরও পড়ুন
* ঢোলহাট মন্দির
* জামালপুর জামে মসজিদ
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## চিত্রশালা

File:Exterior of Ramsagar Temple has already broken with the passage of time 13.jpg| এক নজরে রামসাগর মন্দির
File:Ramsagar Temple (19).jpg|মন্দিরে পরিচর্যার অভাবের ছাপ সুস্পষ্ট
File:Exterior of Ramsagar Temple has already broken with the passage of time 01.jpg|মন্দিরের পলেস্তারা খসে যাওয়া দেয়াল
File:Ramsagar Temple (10).jpg|মন্দিরের বাইরের একটি স্তম্ভ
File:Inner parts of Ramsagor Temple 01.jpg|মন্দিরের ক্ষয়ে যাওয়া অভ্যন্তর
File:Inner parts of Ramsagor Temple 09.jpg|মন্দিরের অভ্যন্তরের অংশের কারুকার্য
File:Exterior of Ramsagar Temple has already broken with the passage of time 02.jpg|সময়ের সাথে ক্ষয়ে যাওয়া দেয়াল 
File:Inner parts of Ramsagor Temple 06.jpg|মন্দিরের অভ্যন্তরের অংশের কারুকার্য
File:Ramsagar Temple (12).jpg|রামসাগর মন্দির
File:Ramsagar Temple (16).jpg|রামসাগর মন্দির উত্তর দিক হতে



## তথ্যসূত্র

বিষয়শ্রেণী:দিনাজপুর সদর উপজেলা
বিষয়শ্রেণী:দিনাজপুর জেলার দর্শনীয় স্থান
বিষয়শ্রেণী:দিনাজপুর জেলার প্রত্নতাত্ত্বিক স্থাপনা
বিষয়শ্রেণী:দিনাজপুর জেলার হিন্দু মন্দির
গোপালগঞ্জ মন্দির

**গোপালগঞ্জ মন্দির** বা **শ্রী গোপাল মন্দির** বাংলাদেশের রংপুর বিভাগের দিনাজপুর জেলায় অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## বিবরণ
গোপালগঞ্জ মন্দিরটি একটি প্রাচীন উঁচু গোলাকার মন্দির। এর অভ্যন্তরে একটি কক্ষ আছে। এর পাশে আরেকটি মন্দির আছে। এজন্য একে গোপালগঞ্জ জোড়া মন্দিরও বলা হয়। বর্তমানে মন্দিরটি চতুর্দিক পরিচর্যার অভাবে গাছগাছালিতে ঢাকা পড়েছে।

## আরো পড়ুন
* রামসাগর মন্দির
* ঢোলহাট মন্দির
* জামালপুর জামে মসজিদ
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## চিত্রশালা

চিত্র:Gopalgonj temple at present stage 08.jpg|এক নজরে গোপালগঞ্জ মন্দির
চিত্র:Probable Terracotta, Building 2 of Gopalganj Temple.jpg|মন্দিরের সম্ভাব্য টেরাকোটা
চিত্র:Miserable and unprotected condition of Gopalganj temple 09.jpg|মন্দিরে পরিচর্যার অভাবের ছাপ সুস্পষ্ট
চিত্র:Miserable and unprotected condition of Gopalganj temple 12.jpg|মন্দিরের পলেস্তারা খসে যাওয়া দেয়াল
চিত্র:Inside the temple of Gopalgonj 12.jpg|মন্দিরের ভেতরের একটি জানালা
চিত্র:Inside the temple of Gopalgonj 02.jpg|মন্দিরের ক্ষয়ে যাওয়া অভ্যন্তর
চিত্র:The twin Gopalgonj temple is not very far away 07.jpg|মন্দিরের আরেকটি অংশ কাছেই দেখা যাচ্ছে
চিত্র:Gopalgonj temple at present stage 12.jpg|মন্দিরের টেরাকোটা
চিত্র:Inside the temple of Gopalgonj 10.jpg|মন্দিরের গম্বুজ, ভেতর থেকে
চিত্র:Miserable and unprotected condition of Gopalganj temple 11.jpg|মন্দিরের দৈন্যদশা
চিত্র:Gopalgonj Mandir (2) in 2023.jpg|পাশাপাশি দুটি মন্দির - একটি থেকে অন্যটি দেখা যাচ্ছে


## তথ্যসূত্র

বিষয়শ্রেণী:কৃষ্ণ মন্দির
বিষয়শ্রেণী:দিনাজপুর জেলার হিন্দু মন্দির
বিষয়শ্রেণী:দিনাজপুর জেলার দর্শনীয় স্থান
বিষয়শ্রেণী:দিনাজপুর সদর উপজেলা
বিষয়শ্রেণী:দিনাজপুর জেলার প্রত্নতাত্ত্বিক স্থাপনা
রাজারাম মন্দির

**রাজারাম মন্দির** মাদারীপুর জেলায় অবস্থিত বাংলাদেশের অন্যতম একটি প্রাচীন মন্দির ও সংরক্ষিত পুরাকীর্তি। এটি মাদারীপুর জেলার রাজৈর উপজেলার খালিয়া ইউনিয়নে অবস্থিত। এটি খালিয়া জমিদার বংশধরদের তৈরি করা একটি মন্দির।

## ইতিহাস
কালীসাধক রাজারাম রায় চৌধুরী নামক তৎকালীন খালিয়া জমিদার বংশ ১৭শ শতকে রাজারাম মন্দিরটি এ অঞ্চলে নির্মাণ করেন। মন্দিরটি নির্মাণে জমিদার প্রচুর অর্থ খরচ করলেও এটি নির্মাণের সঠিক তারিখ জানা যায় না। তবে অনেকেই মনে করেন এটি ১৮২৫ সালের দিকে নির্মিত হয়েছিল। জমিদার রাজারামের নামানুসারেই এর নাম রাখা হয় ‘রাজারাম মন্দির’।

## অবকাঠামো
চার চালা ঘরের অদলে মন্দিরটি তৈরি করা পুরো মন্দিরটি গ্রাম্য রীতিতে ২৩ শতাংশ জমি নিয়ে নির্মিত। মন্দিরটিতে মোট ৯টি কক্ষসহ একটি রান্নাঘর রয়েছে যার মধ্যে নিচের তলায় তিনটি ও উপরের তলায় ৬টি কক্ষ। এছাড়াও পূজা অর্চনার জন্য রয়েছে আলাদা স্থান। রাজারাম মন্দিরের উচ্চতা ৪৭ ফুট এবং এর দৈর্ঘ্য বিশ ফুট ও প্রস্থ ষোল ফুট। দ্বিতল এ মন্দিরটির প্রতিটি দেয়াল বিভিন্ন রকম দেবদেবী, রামায়ণ ও মহাভারতের নকশা দ্বারা ফুটিয়ে তুলা হয়েছে।এই মন্দিরের নিচতলার প্রায় অনেকটাই এখন মাটির নিচে নেমে গিয়েছে। 

বর্তমানে এটি বাংলাদেশ প্রত্নতত্ত্ব অধিদপ্তরের অধীন রয়েছে।

## চিত্রশালা.

Madaripur RajaramMondir 19Feb16 MG 2665.jpg
Madaripur RajaramMondir 19Feb16 MG 2667.jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:মাদারীপুর জেলার দর্শনীয় স্থান
বিষয়শ্রেণী:মাদারীপুর জেলার প্রত্নতাত্ত্বিক স্থাপনা
বিষয়শ্রেণী:মাদারীপুর জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
ক্ল্যারিওনেট

*ইটালিক লেখা*

**ক্ল্যারিওনেট** এক প্রকার বাদ্যযন্ত্র, অনেকটি সানাইয়ের মতন, যা মুখ দিয়ে ফুঁ দিয়ে বাতাস ঢুকিয়ে বাজানো হয়। 

## তথ্যসূত্র

বিষয়শ্রেণী:কাষ্ঠশুষিরযন্ত্র
বিষয়শ্রেণী:শাস্ত্রীয় সঙ্গীত যন্ত্র
বিষয়শ্রেণী:জ্যাজ যন্ত্র
বিষয়শ্রেণী:অর্কেস্ট্রার যন্ত্র
পিলখানা

**পিলখানা** ঢাকা শহরের একটি স্থান। "পিলখানা" শব্দটির, অর্থ হাতির আস্তাবল। পুর্বে জায়গাটি হাতি রাখার স্থান হিসেবে ব্যবহৃত হতো। বর্তমানে এটি বিজিবির সদর দপ্তর হিসেবে ব্যবহৃত হয়।

## ইতিহাস
বাম|থাম্ব|180px|১৮৯৫-১৯০০ সময়কালে পিলখানা এলাকায় হাতির পালের দৌড়
মোঘল ও ব্রিটিশ পিরিয়ডে ঢাকার প্রশাসনে “খেদা” বলে একটা বিশেষ বিভাগ ছিল।
এই “খেদা বিভাগ” এর কাজ ছিল পার্বত্য চট্টগ্রাম হতে বন্য হাতি ধরে এনে পোষ মানানো ও প্রশিক্ষণ প্রদান করা। হাতি ধরার প্রধান কৌশল ছিল কুনকি বা পোষা হস্তিনী দ্বারা বন্য হাতিকে খেদিয়ে নিয়ে আসা। এই সব পুরুষ হাতি গুলোকে খেদিয়ে যে জায়গায় এনে রাখা হত তা পিলখানা নামে পরিচিত ( বর্তমানেও সেই নাম রয়ে গেছে)।পিলখানার এই হাতিগুলোর সামরিক ভূমিকা ছিল অনন্য।
১৮৬০ এবং ১৮৭০ এর দশকে এই হাতিগুলোকে প্রায়ই পাহাড়ী উপজাতি দমন অভিযানে প্রেরিত হত।তাছাড়া উচ্চপদস্থ কর্মকর্তাদের যাতায়াতের বাহন হিসেবে এবং রাষ্ট্রীয় পর্যায়ে বিভিন্ন গুরুত্বপূর্ণ ব্যক্তির আগমনে (যেমন ভাইসরয় বা লেফটেন্যান্ট গভর্নরের পরিদর্শনের সময়) এই হাতিদের দিয়ে প্যারেড ও নানা ধরনের খেলাধুলা ও প্রদর্শনী হত।ঢাকার আশেপাশের জমিদাররাও তাদের ব্যক্তিগত সংগ্রহের হাতিগুলোকে অর্থের বিনিময়ে পিলখানায় পোষ মানানো ও প্রশিক্ষণের জন্য পাঠাতেন। পিলখানার এই হাতিগুলোর দেখভালের জন্য ১৮৮১ সালে ঢাকার খেদা বিভাগে একজন সুপারিন্টেন্ডেন্ট, একজন হেড এসিস্ট্যান্ট, দুইজন ভেটেরিনারি সার্জন, তিনজন ক্লার্ক, একজন পশু হিসাবকারী এবং বেশ কয়েকজন মাহুত নিযুক্ত ছিল।
উনবিংশ শতাব্দীর প্রথম দিকে এই হাতিগুলোকে রমনা অঞ্চলে চারনের জন্য নিয়ে যাওয়া হত। হাতি চলাচলের কারণে রাস্তাঘাটের যে ক্ষয়ক্ষতি ও উপদ্রব সৃষ্টি হতো সেই সম্পর্কে জনগণ নিয়মিত কর্তৃপক্ষের কাছে অভিযোগ জানাতো।
এইসব অভিযোগের প্রেক্ষিতে ১৮৬৪ সালে মিউনিসিপ্যালিটি প্রতিষ্ঠার পর কর্তৃপক্ষ ঢাকার উত্তরাঞ্চলের প্রান্তিক এলাকা দিয়ে রমনায় যাওয়ার একটি আলাদা রাস্তা তৈরী করে যার নামকরণ করা হয় “এলিফ্যান্ট রোড”। নিউমার্কেট এলাকা থেকে রমনা পর্যন্ত এলিফ্যান্ট রোড আজও বিদ্যমান।

## তথ্যসূত্র

## বহি:সংযোগ

বিষয়শ্রেণী:ঢাকার পাড়া